Diari Oficial de la Generalitat Valenciana


Sumari del DOGV 4147, del 13-12-2001 (2001/11522)

ORDRE de 26 de novembre de 2001, de la Conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers en automòbils de turisme de l'Àrea de Prestació Conjunta de València.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/11/26/(3)/dof/vci/html**

### Dades del document

Número de DOGV
:   4147

Data del DOGV
:   13-12-2001

Secció del DOGV
:   I. DISPOSICIONS GENERALS

Número del document
:   2001/11848


Data del document
:   26-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * València
    * transport públic
    * transport de viatgers
    * taxi
    * tarifa de viatgers
    * legislació

ORDRE de 26 de novembre de 2001, de la Conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers en automòbils de turisme de l'Àrea de Prestació Conjunta de València. [2001/A11837]
  
L'Ordre de 29 d'abril de 1986, de la Conselleria d'Obres Públiques, Urbanisme i Transports, va establir el règim tarifari i les seues condicions d'aplicació per als serveis de transport públic de viatgers en automòbils de turisme de l'Àrea de Prestació Conjunta de València. Les tarifes corresponents s'han fixat i actualitzat successivament mitjançant les oportunes ordres de la Conselleria.
  
La revisió de les tarifes perquè existisca un mínim manteniment dels ingressos globals del sector, segons l'estructura tarifària i la previsió de l'índex de preus per a l'any 2002, ha de considerar, a més, les exigències derivades de la Llei 46/1998, de 17 de desembre, d'Introducció de l'euro, i és necessari que les tarifes siguen determinades i expressades en la dita moneda
  
Per tot això, vistos els informes realitzats pel mateix sector i els ajuntaments pertanyents a l'Àrea, després de l'informe previ de la Comissió de Preus de la Generalitat Valenciana, vist l'article 13 de l'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers en automòbils de turisme, i el que preveu l'article 35 de la Llei 5/1983, de 30 de desembre, de Govern Valencià, i article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
Els serveis de transport públic de viatgers en automòbils de turisme de l'Àrea de Prestació Conjunta de València, que es realitzen o transcórreguen en l'àmbit territorial de l'Àrea es regiran per les tarifes següents, IVA inclòs:
  
Baixada de bandera 1,00 euro
  
Tarifa 1
  
Preu per km recorregut 0,63 euros
  
Preu per hora d'espera 11,50 euros
  
Tarifa 2
  
Preu per km recorregut 0,74 euros
  
Preu per hora d'espera 13,25 euros
  
Tarifa 3
  
Preu per km recorregut 0,82 euros
  
Preu per hora d'espera 14,90 euros
  
Suplement per serveis amb origen a l'aeroport de Manises
  
per a l'any 2002 2,25 euros
  
Mínim de percepció 2,50 euros
  
Article 2
  
1. Es considera horari diürn el comprés entre les 06.00 hores i les 22.00 hores del mateix dia.
  
2. Es considera horari nocturn el comprés entre les 22.00 hores d'un dia i les 06.00 hores del dia següent.
  
3. Les tarifes assenyalades en l'article primer seran d'aplicació de la manera següent:
  
Zona A:
  
- En dia laboral i horari diürn s'aplica la tarifa 1.
  
- En dia laboral i horari nocturn s'aplica la tarifa 2.
  
- En dissabtes i festius, tant en horari diürn com nocturn, s'aplica la tarifa 2.
  
Zona B:
  
- En dia laboral i horari diürn s'aplica la tarifa 2.
  
- En dia laboral i horari nocturn s'aplica la tarifa 3.
  
- En dissabtes i festius, tant en horari diürn com nocturn, s'aplica la tarifa 3.
  
A aquest efecte, tindran la consideració de festius en l'Àrea de Prestació Conjunta de València els dies que hagen sigut declarats com a tals per a la ciutat de València durant la vigència de la present ordre, així com també els dies 18 de març, 24 i 31 de desembre.
  
Article 3
  
Els conductors dels vehicles facilitaran als clients canvi de fins a 20 euros o, si es paga en pessetes durant el període transitori que aquesta moneda encara siga vàlida com a mitjà de pagament de curs legal, de fins a 2.000 pessetes.
  
Si el canvi a tornar fóra superior a 20 euros o, si és procedent, a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o bitllet de 20 euros o, si és procedent, de 2.000 pessetes.
  
Article 4
  
En tots els vehicles de l'Àrea de Prestació Conjunta de València s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present ordre s'aplicaran segons les condicions establides en l'Ordre de 29 d'abril de 1986, de la Conselleria d'Obres Públiques, Urbanisme i Transports, a excepció del que haja sigut modificat per aquesta ordre.
  
Article 6
  
Les presents tarifes únicament es podran percebre una vegada que estiguen introduïdes en el taxímetre, i no es podrà cobrar, en cap cas, cap complement addicional a l'import que marque el taxímetre, excepte, si és procedent, el suplement dels serveis amb origen en l'aeroport i la quantia establida com a mínima percepció.
  
Article 7
  
La quantitat establida com a mínim de percepció es podrà cobrar sempre que, finalitzat el servei, siga superior a la quantia que marque el taxímetre i en substitució d'aquesta última, mai de forma addicional.
  
Article 8
  
El valor monetari de cada bot del taxímetre serà de tres cèntims d'euro (0,03 euros).
  
DISPOSICIONS FINALS
  
Primera
  
Es faculta a la Direcció General de Transports per al desenvolupament, l'aplicació, la interpretació de la present ordre.
  
Segona
  
Queda derogada l'Ordre de 23 d'octubre de 2000, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme de l'Àrea de Prestació Conjunta de València.
  
Tercera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València 26 de novembre de 2001
  
El conseller d'Obres Públiques, Urbanisme i Transports
  
JOSÉ RAMÓN GARCÍA ANTÓN


Còpia Permalink ELI